# Bella Center

### Fra Wikipedia, den frie encyklopædi

Du har nye beskeder (forskel fra næstsidste redigering).
Bella Center set fra nordvest med Copenhagen Congress Center (til venstre), Indgang vest (i midten) og International House (til højre).

Bella Center (eller BC) er Skandinaviens største udstillings- og kongrescenter beliggende i Ørestaden på Amager med faste tilbagevendende messer for biler, bolig- og kontorindretning samt mode, sko og lædervarer [1]. Bella Center er placeret mellem Field's, Royal Golf Center, Vejlands Allé og Bella Center Station (Metro), der iøvrigt er navngivet efter centret.

Den nuværende bygning blev indviet den 5. september 1975 [2]. Før det havde centeret siden 1965 haft adresse på Bellahøj. Da bygningen på Amager blev indviet skiftede bygningen på Bellahøj navn til Grøndal Centret og blev ændret fra udstillingsbygning til idrætsbygning. Opførelse af ny auditorietilbygning på 4.000 m2 blev afsluttet i 2000.

Forum København er et datterselskab af Bella Center A/S og har været forbundet med Bella Center via Metro-forbindelsen siden maj 2003, som ligger lige ved centrets øst-indgang med 12 minutters Metrokørsel til Forum.

## [redigér] Fremtidige projekter

Bella Center ligger inde med en byggetilladelse på 70.000 etagekvadratmeter, hvilket efter planen bl.a. skal anvendes følgende projekter jvf. strategiplanen Vision 2010, som danner grundlag for videreudviklingen af Bella Center:

- Opførelse af det 4-stjernet Bella Hotel, som efter planen skulle stå færdigt den 1. april 2009 og forventes at koste 1 milliard kroner. Hotellet er tegnet af arkitektstuen 3XN og vil bestå af to højhuse i glas og metal i 25 etager med i alt 800 værelser og sammenbygges med Bella Centers kongrescenter. De to højhuse vil pege i hver sin retning, da det giver flest mulige værelser med bedst mulig udsigt. Hotellet opføres i to etaper med højhuset nærmest kongrescentret som det første. Den 12. februar 2007 blev starten på det planlagte hotelbyggeri imidlertidigt udskudt grundet manglende afklaring af konsekvenserne af regeringens nye skatteregler [3].
- Opførelse af multiarenaen Copenhagen Dome, hvis pris forventes at blive i omegnen af 600 millioner kroner. Byggeriet bliver på 35.000 etagemeter, placeret på Bella Centers arealer, med plads til 15.000 tilskuere. Multiarenaen forventes inviet i forbindelse med den olympiske kongres IOC Session, der afvikles i Bella Center i efteråret 2009. Bella Centers bestyrelse besluttede at sætte gang i prospektet for en multiarena i oktober 2005.
- Udvidelse af Bella Centers kongresfaciliteter (Copenhagen Congress Center).
- Opførelse af et bolig-byggeri med udsigt over Københavns tårne og de grønne arealer.

## [redigér] Bella Center A/S bestyrelse

Bestyrelsen for Bella Center koncernen, som inkluderer datterselskaberne Forum København ApS og Bella Center Services A/S:

- Bestyrelsesformand Erik Bonnerup
- Administrerende Direktør Arne Bang Mikkelsen (1992-)

### [redigér] Tidligere bestyrelsesmedlemmer

- Administrerende Direktør H. Anker Sørensen (1964-1977)

## [redigér] Eksterne kilder/henvisninger

- Bella Centers officielle hjemmeside
- Bella Centers digitale fotoarkiv

## [redigér] Noter

1. ↑ Rekordresultat i Bella Center (pressemeddelelse pr. 21. marts 2006)
2. ↑ Bella Center fylder 40 (artikel på E-pressen.dk pr. 20. september 2004)
3. ↑ Bella Centers direktør revser skatteindgreb (Børsen Online interview pr. 12. februar 2007)

| Denne arkitekturartikel er kun påbegyndt. Hvis du ved mere om emnet, kan du hjælpe Wikipedia ved at udvide den.

| Denne artikel om et firma er kun påbegyndt. Hvis du ved mere om emnet, kan du hjælpe Wikipedia ved at udvide den.

Koordinater: 55° 38′ 15″ N, 12° 34′ 42″ Ø

Hentet fra "http://da.wikipedia.org../../../b/e/l/Bella_Center_70de.html"

Kategorier: Påbegyndte artikler om arkitektur | Påbegyndte artikler om firmaer | Amager | Københavnske seværdigheder

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English
- Svenska